Γιανίκ Μπολαζί

Ο **Γιανίκ Μπολαζί** (γαλλικά: *Yannick Bolasie*, γενν. στις 24 Μαΐου 1989) είναι Γάλλος-Κονγκολέζος επαγγελματίας ποδοσφαιριστής, ο οποίος τελευταία αγωνίστηκε ως πλάγιος μέσος για τη Κρουζέιρο.

## Σταδιοδρομία σε συλλόγους

### Πρώιμη σταδιοδρομία
Ο Μπολαζί ξεκίνησε τη σταδιοδρομία του με τη Ράσντεν & Ντάιαμοντς σε ηλικία 16 ετών. Πέρασε τέσσερις μήνες ως μέλος της ομάδας νέων και στη συνέχεια έκανε ένα πέρασμα με την Χίλινγκτον Μπόρο στη Σάδερν Φούτμπολ Λιγκ, πριν μετακομίσει στη Μάλτα για τη Φλοριάνα. Επέστρεψε στην Αγγλία το 2008, αφού του προσφέρθηκε ένα δοκιμαστικό με την Πλίμουθ Άργκαϊλ, όπου εντυπωσίασε και του προσφέρθηκε διετές συμβόλαιο. Πέρασε δοκιμαστικά με τη Ντάγκεναμ & Ρέντμπριτζ με σκοπό την κίνηση δανεισμού, προτού επιστρέψει ως δανεικός στη Ράσντεν & Ντάιαμοντς προς το τέλος της σεζόν. Έκανε το ντεμπούτο του εναντίον της Ίστμπουρν Μπόρο στις 29 Νοεμβρίου και έκανε συνολικά επτά εμφανίσεις στη Νάσιοναλ Λιγκ, πριν επιστρέψει στην Πλίμουθ τον Ιανουάριο του 2009. Ο Μπολαζί εντάχθηκε στη συνέχεια με δανεισμό στην Μπάρνετ και έκανε το ντεμπούτο του στην Φούτμπολ Λιγκ εναντίον της Άκρινγκτον Στάνλεϊ στις 24 Ιανουαρίου 2009. Σημείωσε το πρώτο του γκολ δύο εβδομάδες αργότερα, ανοίγοντας το σκορ στην ισοπαλία με 3-3 εναντίον της Γκρίμσμπι Τάουν. 

Ο Μπολαζί επέστρεψε στην Πλίμουθ στο τέλος της σεζόν 2008–09 έχοντας κάνει 20 εμφανίσεις πρωταθλήματος με την Μπάρνετ, σημειώνοντας τρία γκολ. Ο προπονητής της ομάδας, Ίαν Χέντον, ήταν πρόθυμος να φέρει τον Μπολαζί πίσω, αλλά απέρριψε τις πιθανότητες να τον υπογράψει μόνιμα. Ο Χέντον είπε, «Ο Γιανίκ έχει ακόμη συμβόλαιο με την Πλίμουθ, οπότε είναι πιθανό ότι θα επιστρέψει εκεί στο τέλος της σεζόν.» Εντάχθηκε ξανά στην Μπάρνετ τον Ιούλιο του 2009 με εξάμηνο δανεισμό, πριν από τη νέα σεζόν. 

### Πλίμουθ Άργκαϊλ
[μικρογραφία| Ο Μπολαζί σε προπόνηση με την [Πλίμουθ Άργκαϊλ|Πλίμουθ Αργκαϊλ το 2010. ]]
Ο Μπολαζί επέστρεψε στην Πλίμουθ τον Ιανουάριο του 2010, έχοντας κάνει 22 επιπλέον εμφανίσεις στο πρωτάθλημα με τη Μπάρνετ, σημειώνοντας δύο γκολ. Του δόθηκε η ευκαιρία να εντυπωσιάσει από τον προπονητή Πολ Μάρινερ, ο οποίος είχε αντικαταστήσει τον Στάροκ ένα μήνα νωρίτερα και τον συμπεριέλαβε στην ομάδα για να τον αγώνα εναντίον της Μπάρνσλεϊ στις 13 Φεβρουαρίου 2010. Έκανε το ντεμπούτο του για τον σύλλογο σε αυτόν τον αγώνα, μπαίνοντας ως αλλαγή για να δώσει τη δυναμική στη νίκη με 3-1. Σημείωσε το πρώτο του γκολ για το σύλλογο δύο εβδομάδες αργότερα εναντίον της Σέφιλντ Γιουνάιτεντ. Ολοκλήρωσε τη σεζόν με 16 εμφανίσεις πρωταθλήματος, αλλά δεν μπόρεσε να εμποδίσει τον σύλλογο από τον υποβιβασμό στην Φούτμπολ Λιγκ Ουάν. Προσφέρθηκε στον Μπολαζί ένα νέο συμβόλαιο από τον σύλλογο τον Απρίλιο του 2010 και το υπέγραψε τον Ιούλιο, μετά την άφιξη του Πίτερ Ριντ ως νέου προπονητή του συλλόγου. 

### Μπρίστολ Σίτι
Ο Μπολαζί μετακινήθηκε στη Μπρίστολ Σίτι στις 6 Ιουνίου 2011, όπου υπέγραψε διετές συμβόλαιο. Σημείωσε το πρώτο του γκολ για το σύλλογο στη νίκη με 3-1 εναντίον της Κόβεντρι Σίτι στις 9 Απριλίου 2012. Πριν από τον αγώνα εναντίον του Μπάρνσλεϊ αργότερα τον ίδιο μήνα, ο Μπολαζί ανακηρύχθηκε Νεαρός Παίκτης της Χρονιάς από το Σύλλογο Οπαδών ύστερα από ψηφοφορία. Υπέβαλε γραπτή αίτηση μεταγραφής τον Αύγουστο του 2012 επειδή ήθελε να επιστρέψει στο Λονδίνο. 

### Κρίσταλ Πάλας
Τον Αύγουστο του 2012, ο Μπολαζί υπέγραψε τριετές συμβόλαιο με την Κρίσταλ Πάλας. Έκανε το ντεμπούτο του στην ήττα με 2-1 εναντίον της Μίντλεσμπρο και σημείωσε το πρώτο του γκολ για την Πάλας στην εντός έδρας νίκη με 5-0 εναντίον της Ίπσουιτς Τάουν. Ήταν αχρησιμοποίητο αναπληρωματικός στον τελικό των πλέι οφ της Φούτμπολ Λιγκ Τσάμπιονσιπ 2012-13, καθώς οι *Αετοί* νίκησαν τη Γουότφορντ με 1-0 για να προβιβαστούν στην Πρέμιερ Λιγκ για τη σεζόν 2013-14. 

Ο Μπολαζί έκανε το ντεμπούτο του στην Πρέμιερ Λιγκ, ως αλλαγή, εναντίον της Λίβερπουλ στο Άνφιλντ στις 5 Οκτωβρίου 2013. Αποβλήθηκε στο 78ο λεπτό στη νίκη με 1-0 εναντίον της Χαλ Σίτι στις 23 Νοεμβρίου 2013 και σκόραρε το πρώτο γκολ του στην Πρέμιερ Λιγκ στη νίκη με 3-2 επί της Έβερτον στο Γκούντισον Παρκ στις 21 Σεπτεμβρίου 2014. Στις 11 Απριλίου 2015, σημείωσε ένα χατ τρικ σε 11 λεπτά εναντίον της Σάντερλαντ στη νίκη με 4-1 στο Στάδιο του Φωτός και έγινε ο πρώτος παίκτης της Κρίσταλ Πάλας που σημείωσε χατ τρικ στην Πρέμιερ Λιγκ. Υπέγραψε ένα νέο συμβόλαιο τριάμισι ετών με την Κρίσταλ Πάλας στις αρχές της σεζόν 2015–16. 

### Έβερτον
Στις 15 Αυγούστου 2016, ο Μπολαζί εντάχθηκε στην Έβερτον, με κόστος μεταγραφής 25 εκατομμύρια λίρες.  Έκανε το ντεμπούτο του ως αλλαγή στη νίκη με 2-1 εναντίον της Γουέστ Μπρόμιτς Άλμπιον πέντε ημέρες αργότερα και τρεις ημέρες μετά από αυτόν τον αγώνα έκανε την πρώτη του εμφάνιση ως βασικός για την Έβερτον, στη νίκη με 4-0 επί της Γέοβιλ Τάουν για το Λιγκ Καπ. Ο Μπολαζί υπέστη τραυματισμό στο δεξί του πρόσθιο χιαστό σύνδεσμο στην ισοπαλία με 1-1 εναντίον της Μάντσεστερ Γιουνάιτεντ στις 4 Δεκεμβρίου 2016 και έμεινε εκτός αγωνιστικής δράσης μέχρι τις 26 Δεκεμβρίου 2017. 

#### Δανεισμοί
Ο Μπολαζί υπέγραψε με την Άστον Βίλα με ετήσιο δανεισμό τον Αύγουστο του 2018, αλλά επέστρεψε στις αρχές του Ιανουαρίου, πριν δανειστεί στη βελγική Άντερλεχτ για το υπόλοιπο της σεζόν 2018-19. Το Σεπτέμβριο του 2019 έγινε μέλος της Σπόρτινγκ Λισαβόνας, με δανεισμό για τη σεζόν 2019-20. 

## Εθνική ομάδα
Ο Μπολαζί ήταν επιλέξιμος να εκπροσωπήσει διεθνώς τη Γαλλία (γέννηση), την Αγγλία (ανατροφή) και τη Λαϊκή Δημοκρατία του Κονγκό (καταγωγή). Τον Ιανουάριο του 2013, ενώ έπαιζε στην Τσάμπιονσιπ για την Κρίστλα Πάλας, ο Μπολαζί απέρριψε την ευκαιρία να εκπροσωπήσει τη ΛΔ του Κονγκό στο Κύπελλο Εθνών Αφρικής του 2013, ισχυριζόμενος ότι δεν ήθελε να διακόψει την πρόοδο του με τον σύλλογο. Το Μάρτιο του 2013, κλήθηκε και πάλι στην Εθνική της Λαϊκής Δημοκρατίας του Κονγκό, όπου έκανε το διεθνές του ντεμπούτο στα προκριματικά του Παγκοσμίου Κυπέλλου 2014, στην ισοπαλία με 0-0 εναντίον της Λιβύης. 

Ο Μπολαζί επιλέχθηκε στην Εθνική της ΛΔ του Κονγκό για το Κύπελλο Εθνών Αφρικής του 2015 στην Ισημερινή Γουινέα. Σημείωσε το γκολ της ισοφάρισης στον πρώτο αγώνα ομίλου, στην ισοπαλία με 1-1 εναντίον της Ζάμπια στο Εστάδιο δε Εμπεμπιγίν στις 18 Ιανουαρίου. Η ομάδα τερμάτισε στην τρίτη θέση. 

## Προσωπική ζωή
Οι γονείς του γεννήθηκαν στο Ζαΐρ, σημερινή Λαϊκή Δημοκρατία του Κονγκό. Ο Μπολαζί γεννήθηκε στη Λυών, αλλά μετακόμισε στην Αγγλία όταν ήταν επτά μηνών και μεγάλωσε στο Μπρεντ του Λονδίνου. Οι Λομάνα Λούα Λούα, Καζένγκα Λούα Λούα και Τρεζόρ Κάντολ είναι ξαδέλφια του. Ο μικρότερος αδερφός του, Ρούντοκ Γιαλά, είναι ποδοσφαιριστής, ο οποίος έπαιξε για τις Χάροου Μπόρο, Γκρέις Αθλέτικ, Μπόρχαμ Γουντ και Μάλντον & Τρίπτρι. 

Ο Μπολαζί έχει ενεργό ενδιαφέρον για την γκράιμ μουσική. Το 2014, κινηματογράφησε μία μάχη ραπ με τον συνάδελφο επαγγελματία ποδοσφαιριστή Μπράντλεϊ Ράιτ-Φίλιπς, για τη μακροχρόνια DVD σειρά γκράιμ Lord of the Mics. 

## Στατιστικά σταδιοδρομίας

### Διεθνή

## Διακρίσεις
**Κρίσταλ Πάλας** 

* Πλέι-οφ Τσάμπιονσιπ: 2013 
* Κύπελλο Αγγλίας: Φιναλίστ 2015–16 

**Λαϊκή Δημοκρατία του Κονγκό** 

* Κύπελλο Εθνών Αφρικής: χάλκινο μετάλλιο 2015

**Ατομικές** 

* Ομάδα της Χρονιάς: Τσάμπιονσιπ 2012–13 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Ποδοσφαιριστές από τη Λαϊκή Δημοκρατία του Κονγκό
Κατηγορία:Γάλλοι ποδοσφαιριστές
Κατηγορία:Γάλλοι με καταγωγή από τη Λαϊκή Δημοκρατία του Κονγκό
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Λαϊκής Δημοκρατίας του Κονγκό
Κατηγορία:Ποδοσφαιριστές Κυπέλλου Εθνών Αφρικής 2015
Κατηγορία:Ποδοσφαιριστές Κυπέλλου Εθνών Αφρικής 2019
Κατηγορία:Ποδοσφαιριστές Χίλινγκτον Μπόρο Φ.Κ.
Κατηγορία:Ποδοσφαιριστές Σάδερν Φούτμπολ Λιγκ
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Φλοριάνα ΦΚ
Κατηγορία:Ποδοσφαιριστές Πρέμιερ Λιγκ Μάλτας
Κατηγορία:Γάλλοι ποδοσφαιριστές στο εξωτερικό
Κατηγορία:Ποδοσφαιριστές Πλύμουθ Αργκάιλ
Κατηγορία:Ποδοσφαιριστές Ράσντεν & Ντάιαμοντς Φ.Κ.
Κατηγορία:Ποδοσφαιριστές Νάσιοναλ Λιγκ (αγγλικό ποδόσφαιρο)
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Μπάρνετ ΦΚ
Κατηγορία:Ποδοσφαιριστές Μπρίστολ Σίτι
Κατηγορία:Ποδοσφαιριστές Κρίσταλ Πάλας ΦΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Έβερτον
Κατηγορία:Ποδοσφαιριστές Άστον Βίλα
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ξένοι ποδοσφαιριστές στην Πορτογαλία
Κατηγορία:Ποδοσφαιριστές Πριμέιρα Λίγκα